రేణుక యారా

రేణుక యారా (జననం 1973 జూన్ 14) భారతదేశానికి చెందిన న్యాయమూర్తి. ఆమెను భారత ప్రధాన న్యాయమూర్తి జస్టిస్‌ సంజీవ్‌ ఖన్నా నేతృత్వంలో 2025 జనవరి 11న  తెలంగాణ హైకోర్టు న్యాయమూర్తిగా సుప్రీంకోర్టు కొలీజియం కేంద్ర ప్రభుత్వానికి సిఫారసు చేయగా భారత రాష్ట్రపతి ద్రౌపది ముర్ము ఆమోదం అనంతరం జనవరి 25న తెలంగాణ రాష్ట్ర హైకోర్టు అదనపు న్యాయమూర్తిగా ప్రమాణ స్వీకారం చేసింది.

జననం, విద్యాభాస్యం
రేణుక యారా 1973 జూన్ 14న హైదరాబాద్‌లో వై.ఐలయ్య, వై. నాగమణి దంపతులకు జన్మించింది. ఆమె అబిడ్స్‌లోని సెయింట్ జార్జ్ గ్రామర్ హై స్కూల్‌లో పాఠశాల విద్యను, అబిడ్స్‌లోని స్టాన్లీస్ జూనియర్ కాలేజీ నుండి ఇంటర్మీడియట్, కోటిలోని యూనివర్శిటీ కాలేజ్ ఫర్ ఉమెన్ నుండి గ్రాడ్యుయేషన్, హైదరాబాద్ సెంట్రల్ యూనివర్సిటీ నుండి పొలిటికల్ సైన్స్‌లో పోస్ట్ గ్రాడ్యుయేషన్, హైదరాబాద్‌లోని బషీర్‌బాగ్‌లోని యూనివర్శిటీ కాలేజ్ ఆఫ్ లా నుండి ఎల్‌ఎల్‌బి, యుఎస్‌ఎలోని ఫిలడెల్ఫియాలోని టెంపుల్ యూనివర్సిటీ నుండి ఎల్‌ఎల్‌ఎం పూర్తి చేసి, ఆ తర్వాత న్యూజెర్సీలోని రేట్ పేయర్  అడ్వకేట్ కార్యాలయంలో ఇంటర్న్‌గా పని చేసింది.  
వృత్తి జీవితం
రేణుక యారా 1998లో ఉమ్మడి ఆంధ్రప్రదేశ్ రాష్ట్రంలోని బార్ కౌన్సిల్‌లో అడ్వకేట్‌గా పేరు నమోదు చేసుకొని సివిల్ లాలో వివిధ జిల్లా కోర్టులు & హైకోర్టులలో ప్రాక్టీస్ చేసింది. ఆమె 
2012లో డైరెక్ట్ రిక్రూట్‌మెంట్ ద్వారా జిల్లా న్యాయమూర్తి (ఎంట్రీ లెవల్)గా ఎంపికై వరంగల్‌లో II అదనపు జిల్లా న్యాయమూర్తిగా, కరీంనగర్, రంగారెడ్డి, హైదరాబాద్ జిల్లాల్లో యూనిట్ హెడ్‌గా పని చేసి డిసెంబర్ 2020లో వ్యాట్ ట్రిబ్యునల్ చైర్‌పర్సన్‌గా పని చేసింది.

రేణుక యారా ఆ తరువాత హైదరాబాద్‌లోని తెలంగాణ రాష్ట్ర లీగల్ సర్వీసెస్ అథారిటీ సభ్య కార్యదర్శిగా, సిటీ సివిల్‌ కోర్టు చీఫ్‌ జడ్జిగా పని చేసి భారత ప్రధాన న్యాయమూర్తి జస్టిస్‌ సంజీవ్‌ ఖన్నా నేతృత్వంలో 2025 జనవరి 11న  తెలంగాణ హైకోర్టు న్యాయమూర్తిగా సుప్రీంకోర్టు కొలీజియం కేంద్ర ప్రభుత్వానికి సిఫారసు చేయగా, భారత రాష్ట్రపతి ద్రౌపది ముర్ము ఆమోదం అనంతరం జనవరి 25న తెలంగాణ రాష్ట్ర హైకోర్టు అదనపు న్యాయమూర్తిగా ప్రమాణ స్వీకారం చేసింది.
ఇవి కూడా చూడంది
 ఈ. తిరుమల దేవి
 నర్సింగ్ రావు నందికొండ
 సుద్దాల చలపతిరావు
 వాకిటి రామకృష్ణారెడ్డి
 గాడి ప్రవీణ్ కుమార్
 గౌస్ మీరా మొహియుద్దీన్
మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:1973 జననాలు
వర్గం:తెలంగాణ వ్యక్తులు
వర్గం:తెలంగాణ హైకోర్టు న్యాయమూర్తులు